title: "Hermann M\u00f6ller"
text: "Hermann M\u00f6ller (* 13. Januaar 1850 \u00f6nj Hjerpsted bai Tuner \u00f6nj Nordslaswik, D\u00e5nmark; \u2020 5. Oktoober 1923 \u00f6nj Kopenhuuwen) wus en d\u00e5nschen histoorischen linguist.\n\nM\u00f6ller \u00e4n d\u00e5t frasch \n\u00c5l 1851 w\u00f6rd Hermann san taatje preester aw d\u00e5t nordfrasch ail\u00f6nj Sal \u00e4n s\u00fc liird hi uk d\u00e5t salring frasch. Dan foon 1861 bit 1864 boogeden ja aw e h\u00e5li Uul\u00f6nj \u00e4n hiird hi nuch wi ouder frasch. S\u00fc w\u00f6rd hi \u00e5l jung spr\u00e4kefergliker.\n\nEefter sin uniwersit\u00e4\u00e4tsstuudium begand hi 1872 ma en nordfrasch spr\u00e4keliir, weerfor hi uk d\u00e5t \u00fc\u00fcljfrasch \u00e4n d\u00e5t \u00fc\u00fclj\u00e4nglisch studiire moost. Deerbai f\u00fcn hi \u00fct, d\u00e5t d\u00e5t nordfrasch eentlik aw tou spr\u00e4ke tub\u00e4\u00e4ggungt: 1. d\u00e5t frasch foon e f\u00e5\u00e5stew\u00e5l, da h\u00e5lie \u00e4n d\u00e5t \u00fc\u00fclj Nordstr\u00f6nj, d\u00e5t fr\u00fcne as tu d\u00e5t \u00c5\u00e5st- \u00e4n Weestfrasche, \u00e4n 2. j\u00fc spr\u00e4ke foon da ail\u00f6nje Sal, F\u00e4\u00e4r, Oomrem \u00e4n H\u00e5lil\u00f6nj, j\u00fc foole n\u00e4re fr\u00fcn as tu d\u00e5t angelsaksisch \u00e4n d\u00e5t \u00e4nglisch.\n\nSin doktoorwjarde f\u00fcng hi 1875 \u00f6nj Leipzig ouer en uners\u00e4king \u00f6nj e palatoolra, weer hi uk da fersch\u00e4\u00e4le bespr\u00e4k twasche \u00e4nglisch \u00e4n frasch aw j\u00fc iinj sid \u00e4n l\u00e4ich- \u00e4n huuchtj\u00fcsch aw e ouder sid.\n\nUk eeftert bliiw hi aw e sid bai sin oudere uners\u00e4kinge ma d\u00e5t frasch tugungs. S\u00fc r\u00e4isede hi 1881 eefter Neuwangerooge bai Varel \u00f6nj Oldenburg, dan eefter Saaterl\u00f6nj, weer hi ma heelp foon en tj\u00fcsch uurdeb\u00f6k en grut saterfrasch uurdelist tuhuupstald. Eeftert k\u00f6m hi uk nuch eefter Weestfraschl\u00f6nj, weer hi da dial\u00e4kte studiird.\n\nIndogermaansch \u00e4n hamiito-semiitisch \nM\u00f6ller as for\u00e5lem bek\u00e5nd w\u00f6rden for sin uners\u00e4kinge tu d\u00e5t unerm\u00f6\u00f6ren foon e teese foon en geneetisch fr\u00fcnschap twasche da indogermaansche spr\u00e4ke \u00e4n da semiitische spr\u00e4ke.\n\nOuers sin teorii, resultoot foon lungiirig feekmoonsch \u00e5rbe, f\u00fcng niinj \u00e5lgemiin g\u00f6djkanen foon e linguistisch feekwr\u00e5l \u00e4n w\u00e5rt diling (2008) nuch m\u00e5n s\u00e4lten n\u00e5\u00e5md. J\u00fc w\u00f6rd ouers tu j\u00fc tid foon en t\u00e5l foon f\u00e4\u00e4rende linguiste \u00e5s g\u00fclti aks\u00e4ptiird, s\u00fc t.b. Holger Pedersen (1924) \u00e4n Louis Hjelmslev. Eefter Hjelmslev (1970:79) w\u00f6rd \u201een uurfr\u00fcnschap twasche indogermaansch \u00e4n hamiito-semiitisch in detail foon di d\u00e5nsch linguist Hermann M\u00f6ller wisd, \nuner benj\u00fcting foon j\u00fc metoode doon da elem\u00e4ntfunksjoone\u201c.\n\nM\u00f6llers \u00e5rbe w\u00f6rd foon Albert Cuny (1924, 1943, 1946) \u00f6nj Fr\u00e5nkrik \u00e4n \u00f6nj e junger tid foon da amerikaanische liirde Saul Levin (1971, 1995, 2002) fortseet. D\u00e5t as twiwelluus aw M\u00f6llers \u00e5rbe tub\u00e4\u00e4gtuf\u00e4\u00e4ren, d\u00e5t Holger Pedersen hamito-semiitisch \u00f6nj sin \u00f6njn\u00fcmen nostratisch spr\u00e4kefamiili \u00f6njsl\u00fc\u00fctj, en klasifikasjoon, j\u00fc bai f\u00fcliende nostrasiste (t.b. Vladislav Illich-Svitych \u00e4n Allan Bomhard) baibeh\u00fclen w\u00f6rd. J\u00fc hamiitisch famiili w\u00f6rd foon Joseph Greenberg (1963) \u00e5s \u00fcng\u00fclti fersman, di \u00f6nj f\u00fcli deerfoon uk di noome \u201ehamiito-semiitisch\u201c ouflaand \u00e4n d\u00f6\u00f6r d\u00e5t diling gebr\u00fcklik \u201eafro-asiaatisch\u201c erseet.\n\nM\u00f6llers magnum opus wus d\u00e5t Vergleichende indogermanisch-semitische W\u00f6rterbuch foon 1911. Hi as uk for sin f\u00e4rsjoon foon e laryngoolteorii bek\u00e5nd, j\u00fc hi \u00f6nj Die semitisch-vorindogermanischen laryngalen Konsonanten (1917) deerstald.\n\nLiteratuur \n Cuny, Albert. 1924. Etudes pr\u00e9grammaticales sur le domaine des langues indo-europ\u00e9ennes et chamito-s\u00e9mitiques. Paris: Champion. \n Cuny, Albert. 1943. Recherches sur le vocalisme, le consonantisme et la formation des racines en \u00ab nostratique \u00bb, anc\u00eatre de l'indo-europ\u00e9en et du chamito-s\u00e9mitique. Paris: Adrien Maisonneuve. \n Cuny, Albert. 1946. Invitation \u00e0 l'\u00e9tude comparative des langues indo-europ\u00e9ennes et des langues chamito-s\u00e9mitiques. Bordeaux: Bri\u00e8re. \n Greenberg, Joseph H. 1963. The Languages of Africa. Bloomington: Indiana University Press. (From the same publisher: second revised edition, 1966; third edition, 1970. All three editions simultaneously published at The Hague by Mouton &. Co.)\n Hjelmslev, Louis. 1970. Language: An Introduction. University of Wisconsin Press.\n Levin, Saul. 1971. The Indo-European and Semitic Languages: An Exploration of Structural Similarities Related to Accent, Chiefly in Greek, Sanskrit, and Hebrew. State University of New York Press. . \n Levin, Saul. 1995. Semitic and Indo-European, Volume 1: The Principal Etymologies, With Observations on Afro-Asiatic. John Benjamins Publishing Company. . \n Levin, Saul. 2002. Semitic and Indo-European, Volume 2: Comparative Morphology, Syntax and Phonetics. John Benjamins Publishing Company. . \n M\u00f6ller, Hermann. 1906. Semitisch und Indogermanisch. Teil l. Konsonanten. (Only volume to appear of a projected longer work.) Kopenhagen: H. Hagerup, 1906. (Reprint: 1978. Hildesheim \u2013 New York: Georg Olms. .)\n M\u00f6ller, Hermann. 1911. Vergleichendes indogermanisch-semitisches W\u00f6rterbuch. Kopenhagen. (Reprint: 1970, reissued 1997. G\u00f6ttingen: Vandenhoeck and Ruprecht. .)\n M\u00f6ller, Hermann. 1917. Die semitisch-vorindogermanischen laryngalen Konsonanten. K\u00f8benhavn: Andr. Fred. H\u00f8st. \n Pedersen, Holger. 1924. Sprogvidenskaben i det Nittende Aarhundrede. Metoder og Resulteter. K\u00f8benhavn: Gyldendalske Boghandel.\n Pedersen, Holger. 1931. Linguistic Science in the Nineteenth Century: Methods and Results, translated from the Danish by John Webster Spargo. Cambridge, Massachusetts: Harvard University Press. (English translation of the previous.)\n H.T.J. Miedema. 1961. Paedwizers fan de Fryske filology, Ljouwert/Leeuwarden, Van der Velde. Besuners side 52-54.\n\nKiik uk deer \n \n\nM\u00f6ller\nM\u00f6ller"